તેઓ ઉમેરે છે કે, ” જેને ઈન્ટરનેટમાં હિસ્ટ્રી ડિલીટ કરતા બરાબર નથી આવડતું તેવા લોકો ઈ-ટ્રાન્ઝેક્શન કરવા તરફ વળ્યા છે. આવા વ્યવહારો સમયની માગ મુજબ જરૂર કરવા જોઈએ પણ પૂરી સાવધાની રાખવી જરૂરી છે. જાણીને નવાઈ લાગશે કે કૅશલેસ વ્યવહારો માટેની એક પણ એપ. સંપૂર્ણ સુરક્ષિત નથી. ઈન્ટરનેટ પરથી ખાનગી કંપનીના એપ. ડાઉનલોડ કરવામાં આવે છે પણ આવી કંપનીઓ પાસે તમારો ડેટા સ્ટોર થતો હોય છે. કોઈ ખાનગી કંપની આવા ડેટાનો દુરુપયોગ ના કરે તેની શું ખાતરી ? થર્ડ પાર્ટી પાસે તમારો પિન ખૂબ આસાનીથી આવી શકે છે. સાયબર ક્રાઈમ અટકાવવા માટેના પૂરતા કાયદાઓનો અભાવ છે તો બીજી તરફ લોકોમાં પૂરી જાણકારી નથી તે સૌથી મોટો ચિંતાનો વિષય છે.